Lo de los acentos, los apóstrofes y, en xeneral, l'usu d'un bon asturianu (aparte de pequeños lapsus que toos cometemos), nun son caxigalines. Especialmente cuando'l que lu usa mal ye un guardián de les sencies asturianistes. Pa dame a min llecciones d'asturianismu (y conste que yo nun les doi, pero h.odeme que me les quieran dar) primero hai que precupase de deprender a escribir la llingua como yo me precupé. Depués que me llamen (non a min en  concreto pero a los que piensen como yo) "posibilistes" con un tonu que convierte esa palabra en "pederasta", "xostrón", "fíu de puta", "vendíu", "traidor", etc.  Lo que mos faltaba ye esto: descubrióse un nuevu virus dañible, que ye'l "posibilismu". Yá taba la veda abierta y Ana Cano consagró esa cacería deporte oficial del país. A partir d'agora, a cazar "posibilistes", la nueva desviación de la sacrosanta ortodoxa, el nuevu tipu de quintacolumnista, catalogáu y puestu nel puntu de mira pola xente de  l'Academia y medios de comunicación afines.  El "posibilista" definse por echar contra la oficialidá (les hemeroteques tan enllenes de pruebes, de declaraciones que nun dexen llugar a la dulda) y de conspirar (en Salas o notros sitios) pa que les coses seyan lo pior posible pa la llingua y pal país. Amás, ta demostrao que tou "posibilista" aspira a una poltrona y tien intereses inconfesables. Un rasgu inequívocu ye la inclinación de cabeza que-y sal (nuna suerte d'adaptación del organismu al mediu) cada  vez que ta en presencia d'un miembru de la FSA o d'IX (si ye amás un miembru del gobiernu, la reverencia llega al pavimentu).  En fin, que si yá entamó la caza y captura, avisaime y aforro'l prósimu viaxe a Asturies. Equí, en Doñana, de xuro que soi polo menos especie protexida.  Saludos.